Under My Thumb

«Under My Thumb» er en sang skrevet av Mick Jagger og Keith Richards. Den ble første gang gitt ut på albumet Aftermath i 1966 av The Rolling Stones. Den ble gitt ut på singel i Japan 1968.

Mens The Rollings Stones spilte denne sangen på Altamont-festivalen 1969 ble Meredith Hunter stukket ned av et medlem av Hells Angels etter at det hadde brutt ut et slagsmål mellom Hells Angels og publikum. Hells Angels hadde blitt engasjert som sikkerhetsvakter på festivalen.Meredith Hunter på Find A Grave Hendelsen er fastholdt i dokumentarfilmen Gimme Shelter.

Musikere

 Mick Jagger - vokalist, håndklapping
 Keith Richards - elektrisk gitar
 Brian Jones - akustisk gitar, marimba
 Bill Wyman - bassgitar, fuzz bass
 Charlie Watts - trommesett

Coverversjoner

Etter at Mick Jagger og Keith Richards ble fengslet for besittelse av narkotika i 1967, spilte The Who inn sangene «Under My Thumb» og «(This Could Be) The Last Time» og ga dem ut som en singel. Meningen var å støtte Jagger og Richards med kausjon, men ironisk nok kom singelen ut samme dag som de ble sluppet fri.

Blind Faith spilte sangen på debutkonserten sin i 1969.

Del Shannon spilte sangen på 1972-samlingen The Del Shannon Anniversary album.

Andre band som har spilt sangen er Pentagram, Streetheart, Social Distortion, Kim Carnes, Sam Kinison, Michael Hutchence, Wayne Gibson og Ministry.

Tina Turner spilte inn sangen og ga den ut på albumet Acid Queen i 1975. Sangen ble gitt ut på singel i 1977.the-world-of-tina.com Singelen kom på 80.-plass i Australia.

Referanser

Kategori:Sanger av The Rolling Stones‎
Kategori:Tina Turner-sanger
Kategori:Sanger fra 1966
Kategori:Singler fra 1968
Kategori:Singler fra 1977